Cunfessione (Petru Lucciana)

Cunfessione hè una puesia di Petru Lucciana, dettu Vattelapesca (1832-1909).

Cunfessione                  
Facciu un sunettu, i leghju, ed una voce
Dentru mi grida : Ella hè gattiva assai.
Ne compiu un altru, è u trovu ancu più atroce ;
È finora unu solu ùn ne impastai

Ch'ùn mi mettissi cum'è Cristu in croce.
Mi dicerai, lettore: - Oh, perchè mai
S'è ùn ti gherbanu, i stampi? Chì à sè noce
Scemu si chjama in ogni lingua, u sai.

- Amicu, hè a puesia siccum'è u focu
O una pena in corpu chù ùn pò stà nascosta
Ed esce scuppiettendu di ogni locu...

Fù mia inensione ralegrà ti un pocu ;
S'è t'annuiai però (vechja hè a to risposta)
Credi lu puru, ùn l'aghju fattu apposta.

Da vede dinù
  Petru Lucciana

Categoria:Puesia in lingua corsa